Lav et referat af nedenstående tekst:

Tekst:
Christian Sonne fra Danish Fireworks og 10 af hans ansatte havde sat sig for at lave verdens største romerlys, men deres forsøg blev i den grad udfordret af vejret. Få timer før rekordforsøget skulle stå sin prøve, var der ikke meget, der tydede på, at holdet skulle lykkes med sin mission, da himlen åbnede sig og lukkede massive vandmasser ud over både fyrværkeri og markedsgæster. Målet var at lave et romerlys med en million skud. Ingredienserne var 10.000 romerlys og 330 kilo krudt, der blev samlet i et stort romerlys formet som en vifte. Heldigvis lukkede himlen igen for sluserne, og fyrværkeren og hans mænd kunne genoptage arbejdet. - Fordi vi kan, svarer Christian Sonne grinende på spøgsmålet om, hvorfor han har sat sig for at lave det kæmpe krudtprojekt. Den nuværende rekord lyder på 500.000 skud. Da Christian Sonne i samarbejde med Brønderslev Kommunes borgmester Mikael Klitgaard torsdag aften tændte op for rekordforsøget, var der efterfølgende kun en lille håndfuld romerlys, der ikke var blevet antændt. Rekordforsøget venter nu på at blive endelige godkendt, men mon ikke Nordjylland snart kan skrive endnu en rekordholder på sit CV.

Referat:
Danish Fireworks forsøgte torsdag aften at sætte rekorden for verdens største romerlys.